Kamu bisa jelasin ke aku soal Attack on Titan dalam bahasa bali?

, sané kawedar ring Indonésia antuk murda Attack on Titan, silih tunggil séri manga shōnen asal Jepang sané kasurat miwah kagambar olih Hajime Isayama. Satua ipun malatar ring gumi genah manusa urip ring wewidangan sané kaiterin olih tigang lapis tembok ageng, sané nyaibin dané saking raksasa pangamah manusa sané kaaranin Titan. Manga puniki kawedar maséri ring majalah Bessatsu Shōnen Magazine wedaran Kodansha saking sasih Séptémber 2009, miwah sampun kawedar manados 34 volume tankōbon per sasih Désémber 2020.

Manga puniki sampun kakaryanin satunggil séri animé sané karipta olih Wit Studio (masan 1–3) miwah MAPPA (masan 4). Masan kapertama sané kadiri antuk 25 episode katayangang saking sasih April nganti Séptémber 2013, kasarengin oléh masan kakalih akéh nyané 12 épisode saking sasih April nganti Juni 2017. Masan katiga sané kadiri antuk 22 épisode katayangang manados kalih wagian. 12 épisode kapertama katayangang saking sasih Juli nganti Oktober 2018 miwah 10 épisode masisa katayangang saking sasih April nganti Juli 2019. Masan kapat taler pinih ungkur katayangkan saking sasih Désémber 2020.

Attack on Titan sampun mikolihin kasuksesan kritis miwah komersial. Per sasih Désémber 2019, manga puniki kaadol akéh nyané langkung saking 100yuta lempir ring wentuk citak ring sajebag guminé, punika manados silih tunggil séri manga pinih lais salantah lelintihan. Manga puniki sampun menangang makudang panghargaan, sekadi Pahargaan Manga Kodansha, Pahargaan Micheluzzi, miwah Penghargaan Harvey.